钦定古今图书集成/明伦汇编/闺媛典/第072卷 > 张氏汤氏
## 钦定古今图书集成/明伦汇编/闺媛典/第072卷 > 张氏汤氏

按《闽书》：孙信妻张氏，孙价妻汤氏，娣姒也。信、价俱儒
生。信死，张欲从之，为父母所持，未得间。亡何，价以哭
兄亦死。汤语张曰：“吾二人从夫九原矣。”张然之，汤屡
缢，家人觉而解之。岁十一月，二妇从俗，拜谶毕，人曰：
“嫁乎？”曰：“然。”第嫁必欲同室。众莫测也。张有女，先以嘱
邻人，遂同浴洗结衣，自断其带，各怀夫遗书一所、照
镜一，共悬一楹而死。万历中旌表。